stanford-oval/wikipedia huggingface dataset:
Mihail Mamiašvili

Mihail Mamiašvili
Mihail Gerazijevitš Mamiašvili (s. 21. marraskuuta 1963 Sumyn alue, Ukrainan SNT, Neuvostoliitto) on venäläinen entinen kreikkalais-roomalaisen tyylin painija. Hänen uransa menestyksekkäimmät vuodet ajoittuivat 1980-luvulle, jolloin hän edusti Neuvostoliittoa.
Kesäkuussa 1983 Mamiašvili voitti Norjan Kristiansundissa juniorien maailmanmestaruuden 74-kiloisten sarjassa. Myös saman vuoden syyskuussa, ensimmäisissä aikuisten arvokilpailuissaan Kiovan MM-kisoissa hän voitti kultamitalin kukistettuaan loppuottelussa puolalaisen Andrzej Supronin. Seuraavana vuonna Jönköpingin EM-kisoissa hän jäi pronssille samoin kuin vuotta myöhemmin Leipzigin EM-paineissa. Samana vuonna Tokiossa järjestetyissä super-MM-kisoissa hän voitti kultaa, samoin kuin elokuussa Kolbotnin MM-kilpailuissa voitettuaan loppuottelussa romianialaisen Stefan Rusun. Mamiašvili saavutti samaisena vuonna voiton myös Ruotsin Lundissa järjestetyssä maailmancupissa.
1986 Pireuksen EM-kisoissa Mamiašvili saavutti uransa ensimmäisen Euroopan-mestaruuden kukistettuaan finaalissa isäntämaan Roger Tallrothin. Saman vuoden lokakuussa Budapestin MM-paineissa hän voitti uransa neljännen aikuisten maailmanmestaruuden. Loppuottelussa kukistui DDR:n Mirko Jahn.
Vuodeksi 1988 Mamiašvili siirtyi painoluokkaa ylemmäs, 82-kiloisiin. Hän aloitti kauden voitolla FILA Grand Prix Galassa, ja saavutti kultaa myös toukokuussa Kolbotnin EM-kisoissa, missä hän voitti loppuottelussa unkarilaisen Tibor Komáromin. Komaromi oli loppuotteluvastustajana myös saman vuoden syyskuussa Soulin olympialaisissa, mutta jälleen ottelu päättyi Mamiašvilin voittoon. 1989 Oulun EM-kisoissa kultamitaliputki sai jatkoa, mutta syksyllä Martignyn MM-kisoissa Mamiašvili sai tyytyä hopeaan kullan mentyä Komaromille. Mamiašvilin viimeisimmiksi arvokilpailuiksi jäivät 1990 Ostian MM-kisat, joissa hän saavutti hopeaa.
Lopetettuaan painiuransa Mamiašvili siirtyi valmennustehtäviin. Hän toimi IVY:n painijoukkueen päävalmentajana 1992 Barcelonan olympialaisissa. Vuonna 1995 hänet nimettiin Venäjän painiliiton varapuheenjohtajaksi ja 1997 puheenjohtajaksi. Vuosina 1998–2002 hän toimi Armeijan keskusurheiluseuran puheenjohtajana. Vuodesta 2001 lähtien hän on toiminut myös Venäjän olympiakomitean varapuheenjohtajana.
Munankeitin

Munankeitin
Munankeitin on Marshall Hanksin tekemä sähköinen pienkone. Laite tuli ensimmäistä kertaa markkinoille Yhdysvalloissa 1920-luvulla. Munankeittimellä voi tyypillisesti valmistaa useampia munia.
La Rochelle Business School

La Rochelle Business School on eurooppalainen kauppakorkeakoulu, joka toimii La Rochellessa. La Rochelle perustettiin Ranskassa vuonna 1988.
Vuonna 2019 La Rochelle BS oli seitsemäskymmenesyhdeksäs Financial Timesin Euroopan kauppakorkeakoulujen rankinglistalla.
La Rochelle BS on kansainvälinen kolmoisakkreditointi (AMBA, EQUIS ja AACSB).
Aiheesta muualla

Virallinen kotisivu
Mihail Margelov

Mihail Vitaljevitš Margelov (s. 1964) on venäläinen poliitikko. Hän on Venäjän kansanedustuslaitoksen ylähuoneen, liittoneuvoston, kansainvälisten asioiden valiokunnan entinen puheenjohtaja.
Margelov on opiskellut Moskovan yliopiston Aasian ja Afrikan maiden instituutissa, toiminut Neuvostoliiton kommunistisen puolueen keskuskomitean kansainvälisen osaston kääntäjänä, opettanut arabiaa Neuvostoliiton turvallisuuskomitean korkeakoulussa sekä ollut toimittajana uutistoimisto TASSin arabiankielisessä toimituksessa.
Vuosina 1990–1995 Margelov toimi yhdysvaltalaisissa konsulttitoimistoissa, mm. World Resourcesissa, Boston Consulting Groupissa sekä Bain and Companyssa avustaen itsenäisten valtioiden yhteisöön suuntautuvissa investointihankkeissa.
Vuonna 1995 Margelovista tuli Video International Groupin projektipäällikkö tarkoituksena tukea Grigor Javlinskiä ja liberaalia Jabloko-puoluetta. Vuonna 1996 hänestä tuli Venäjän presidentti Boris Jeltsinin uudelleenvalinnan kampanjatoimiston mainonnan pääkoordinaattori ja marraskuusta 1996 Venäjän presidentinkanslian julkissuhteiden osaston päällikkö.
Toukokuusta 1998 syyskuuhun 1999 Margelov toimi RIA-Novosti-tietotoimistossa. Lokakuusta 1999 syksyyn 2000 Margelov toimi Pohjois-Kaukasian tapahtumien tiedottamista varten perustetun Rosinformcenterin johtajana. Jeltsinin ilmoitettua luopuvansa presidentin tehtävistä 1999 lopussa ryhtyi Margelov tammikuusta maaliskuuhun 2000 hoitamaan Vladimir Putinin presidentinvaalikampanjassa avustamaan suhteissa ulkomaisiin joukkotiedotusvälineisiin.
Margelov valittiin Pihkovan alueelta Venäjän federaation liittoneuvostoon 2000, minkä jälkeen hänestä tuli kansainvälisten asioiden valiokunnan jäsen. Marraskuussa 2001 hänestä tuli valiokunnan puheenjohtaja. Margelov antoi aktiivisesti Venäjän ulkopolitiikkaa koskevia lausuntoja, ja kommentoi esimerkiksi Martti Ahtisaaren Nobelia happamasti.
Margelov toimi Euroopan neuvoston liittovaltuustossa 2002-2004 ja 2005-2009.
La Roche-en-Brenil

| La Roche-en-Brenil |
| --- | --- |
 Château de La Roche-en-Brenil
 vaakuna
 La Roche-en-Brenil
 Koordinaatit: 47°23′18″N, 4°10′44″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  50,9 km²
Korkeus:  417 m
Väkiluku (2018):  879 
 – Väestötiheys:  17 as./km²
Kunnan numero:  21525
Infobox OKVirheellinen NIMI-arvo: 
La Roche-en-Brenil on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 38 kilometriä Montbardin kaupungista etelään.
Kunnan alueella oleva linna Château de La Roche-en-Brenil on rakennettu 1300-luvulla. Vuodesta 1716 lähtien se on ollut yksityinen asuinrakennus. Vuonna 1841 kirjailija ja katolinen johtaja Charles de Montalembert osti linnan, ja hänen sukunsa edelleen omistaa sen.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta La Roche-en-Brenil Wikimedia Commonsissa
La Roche-sur-Foron

| La Roche-sur-Foron |
| --- | --- |
 Kaupungin sisäänkäynti
 vaakuna
 La Roche-sur-Foron
 Koordinaatit: 46°04′02″N, 6°18′41″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Bonneville
Pinta-ala:  
 – Kokonaispinta-ala:  17,9 km²
Väkiluku (2015):  11 659 
 – Väestötiheys:  649 as./km²
Kunnan numero:  74224
 
 Kunnan kotisivut 
Infobox OKVirheellinen NIMI-arvo: 
La Roche-sur-Foron on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee noin 10 kilometriä Bonnevillen kaupungista länteen.
Kaupungin keskiaikaista keskustaan kutsutaan nimellä Plain-Château. Siellä on tältä ajalta peräisin oleva linna Château de l'Échelle, joka on kunnan kulttuuritapahtumien pitopaikka. Muita keskustan keskiaikaisia rakennuksia ovat yksityisomistuksessa oleva linna Château de Saix sekä puolustustorni Tour des comtes de Genève. Keskustaan rakennettiin 1800-luvulla uusklassinen kaupungintalo. La Roche-sur-Foron sai julkisen sähkövalaistuksen jo vuonna 1885, mikä tekee siitä yhden Euroopan ensimmäisistä sähkövalaistuista kaupungeista. Suomessa ensimmäisenä kaupunkina sähkövalaistuksen sai Tampere vuonna 1888.
Château de l'Échelle
Tour des comtes de Genève
Aiheesta muualla

Kuvia tai muita tiedostoja aiheesta La Roche-sur-Foron Wikimedia Commonsissa
Kun maailma loppuu

| Kun maailma loppuu> Threads |
| --- | --- |

Ohjaaja:  Mick Jackson
Käsikirjoittaja:  Barry Hines
Tuottaja:   John Purdie  Graham Massey  Peter Wolfes  Mick Jackson 
Kuvaaja:   Paul Morris  Andrew Dunn 
Leikkaaja:   Donna Bickerstaff  Jim Latham 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   BBC British Broadcasting Corporation  The Nine Network  Western World Television, Inc. 
Levittäjä:  BBC
Ensi-ilta:  1984
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kun maailma loppuu (engl. Threads) on BBC:n, Nine Networkin ja Western-World Television Inc.:n vuonna 1984 tuottama televisioelokuva, joka esittää ydinsodan vaikutuksia. Elokuva on Barry Hinesin käsikirjoittama ja Mick Jacksonin ohjaama. Elokuvaa katsoi sen ensiesityksessä BBC2-kanavalla yli kuusi miljoonaa ihmistä ja se voitti neljä BAFTA-palkintoa.
Elokuvaa tehtäessä konsultoitiin tieteellisen tarkkuuden saavuttamiseksi fyysikko Carl Sagania.
Juoni

Elokuvassa seurataan kahden Sheffieldissä asuvan perheen, Kempien ja Beckettien kohtaloa kansainvälisen poliittisen tilanteen kiristyessä, ydinsodan aikana ja ydinsodan jälkeen. Elokuva päättyy 13 vuotta ydinsodan jälkeen, jolloin Britannia ei ole vieläkään toipunut ydinsodan tuhoista.
Aiheesta muualla

Kun maailma loppuu Elonet.
Kun maailma loppuu AllMoviessa. (englanniksi)
Kun maailma loppuu Internet Movie Databasessa (englanniksi)
Mário Sérgio Pontes de Paiva

Mário Sérgio Pontes de Paiva vuonna 1979.
Mário Sérgio Pontes de Paiva (7. syyskuuta 1950 Rio de Janeiro, Brasilia – 28. marraskuuta 2016 La Uníon, Kolumbia) oli brasilialainen jalkapalloilija, -valmentaja ja urheiluselostaja. Hänet tunnettiin nimellä Mário Sérgio. Mário Sérgio kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mário Sérgio Pontes de Paiva
Mário Marquez

Mário Marquez (s. 23. marraskuuta 1952) on brasilialainen roomalaiskatolinen piispa. Hänestä tuli kapusiini 22. helmikuuta 1976, ja hänet vihki diakoniksi Geraldo Claudio Luiz Micheletto Pellanda 6. tammikuuta 1980. Pappisvihkimys suoritettiin 22. marraskuuta 1980.
Marquez sai 31. toukokuuta 2006 nimityksen Vitórian arkkihiippakunnan vihkipiispaksi ja Nasain titulaaripiispaksi. Piispaksi vihkiminen seurasi 6. elokuuta. Pääkonsekraattorina toimi Luiz Mancilha Vilela, jota avustivat João Bráz de Aviz ja Augustinho Petry. 22. joulukuuta 2010 Marquez nimitettiin Joaçaban piispaksi.
La Roche-sur-Yon

| La Roche-sur-Yon |
| --- | --- |
 Saint-Lois'n kirkko Napoléon-aukiolla
 vaakuna
 La Roche-sur-Yon
 Koordinaatit: 46°40′13.8″N, 1°25′33.6″W 
Valtio:  Ranska
Hallintoalue:  Pays de la Loire
Departementti:  Vendée
Pinta-ala:  
 – Kokonaispinta-ala:  88 km²
Väkiluku (2006):  54 116
 – Väestötiheys:  620 as./km²
 
 La Roche-sur-Yon 
Infobox OKVirheellinen NIMI-arvo: 
La Roche-sur-Yon on kunta ja Vendéen departementin pääkaupunki Pays de la Loiren hallintoalueella Ranskassa. Kunnassa oli 54 116 asukasta vuoden 2006 väestönlaskennassa. La Roche-sur-Yonin pinta-ala on 88 neliökilometriä.
Ystävyyskaupungit

Drummondville, Quebec, Kanada
Coleraine, Pohjois-Irlanti
Gummersbach, Saksa
La Rochette (Hautes-Alpes)

| La Rochette |
| --- | --- |
 ”Napoleonin hattu”
 La Rochette
 Koordinaatit: 44°35′45″N, 6°09′23″E 
Valtio:  Ranska
Alue:  Provence-Alpit-Riviera
Departementti:  Hautes-Alpes
Arrondissementti:  Gap
Väkiluku:  470
Infobox OKVirheellinen NIMI-arvo: 
La Rochette on kunta Kaakkois-Ranskassa Hautes-Alpesin departementissa Provence-Alpit-Rivieran alueella. Kunnan nähtävyys on erikoisen muotoinen kalliomuodostuma, jota kutsutaan nimellä Napoleonin hattu.
Aiheesta muualla

Kuvia tai muita tiedostoja aiheesta La Rochette (Hautes-Alpes) Wikimedia Commonsissa
Mário Lucunde

Mário Lucunde (13. toukokuuta 1957 – 26. helmikuuta 2023) oli angolalainen roomalaiskatolinen piispa. Hänet vihittiin papiksi Benguelan hiippakuntaan 3. helmikuuta 1985 ja nimitettiin Menonguen hiippakunnan piispaksi 3. elokuuta 2005. Piispaksi vihkiminen seurasi 9. lokakuuta. Pääkonsekraattorina toimi Oscar Lino Lopes Fernandes Braga, jota avustivat Giovanni Angelo Becciu ja Zacarias Kamwenho. Lucunde asetettiin virkaansa 16. lokakuuta. Hän erosi tehtävästään 12. maaliskuuta 2018. Lucunde kuoli 26. helmikuuta 2023 ollessaan 65-vuotias.
Montserratinturpiaali

| Montserratinturpiaali |
| --- | --- |
 Koiras Lontoon eläintarhassa
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Turpiaalit Icterus
Laji::  oberi
Kaksiosainen nimi
 Icterus oberi  Lawrence, 1880 
Katso myös
   Montserratinturpiaali Wikispeciesissä   Montserratinturpiaali Commonsissa 
Infobox OKNimi-testi OKIUCN-testi OK: 
Montserratinturpiaali (Icterus oberi) on vaarantunut Montserratin saarella elävä varpuslintu . Lajin elinalue on erittäin pieni.
Kooltaan montserratinturpiaali on n. 20–22 cm. Lajin pää, rinta, yläselkä, siivet ja pyrstö ovat väriltään mustat. Montserratinturpiaalin vatsa ja alaselkä ovat väritykseltään keltaiset. Naaras on koirasta pulleampi ja alapuoli on kellanvihreä ja selkä kellertävä. Linnun äänet ovat matalia vihellyksiä ja karhea chuur .
Motnserratinturpiaalit elävät metsissä 150–900 metrin korkeudessa. Pesän ne tekevät yleensä Heliconia caribbaea -puun oksistoon. Laji käyttää ravintonaan pääosaksi hyönteisiä, mutta ajoittain myös kasvien mettä ja hedelmiä.
Montsarratinturpiaaleja arveltiin vuonna 2012 elävän 307–690 yksilöä. Suurin uhka, joka kohdistuu kantaan on elinympäristön tuhoutuminen. Lisäksi kantaa vähentävät pesärosvot kuten saarelle levinneet rotat sekä keltanokkamatkija. Lisäksi kantaan vaikuttavat hyönteisten vähäisyys. Lähes kaksi kolmasosaa saaren linnuista kuoli tulivuorenpurkauksien yhteydessä 1995–1997. Purkaukset tuhosivat lintujen elinalueita ja tuhka aiheutti myös kroonisia sairauksia linnuille. Sittemmin kanta on tasaantunut ja lähtenyt jopa hienoiseen nousuun, minkä ansiosta Kansainvälinen luonnonsuojeluliitto siirsi vuonna 2016 äärimmäisen uhanalaisesta vaarantuneeksi.
Lawrence Sher

| Lawrence Sher |
| --- | --- |

Henkilötiedot
Syntynyt: 4. helmikuuta 1970 (ikä 54) Teaneck, New Jersey, Yhdysvallat
Ammatti:  elokuvaohjaaja, elokuvaaja
Aiheesta muualla
www.lawrencesher.com
IMDb 
Elonet
Lawrence Sher (s. 4. helmikuuta 1970 Teaneck, New Jersey, Yhdysvallat) on yhdysvaltalainen ohjaaja ja elokuvaaja.
Hänet tunnetaan kuvaustöistään komediaelokuvissa Garden State (2003), Diktaattori (2012), sekä Kauhea kankkunen -trilogiassa (2009, 2011 ja 2013).
Hän teki debyyttinsä ohjaajana elokuvalla Father Figures, joka julkaistiin vuonna 2017.
Aiheesta muualla

Lawrence Sher Internet Movie Databasessa. (englanniksi)
Myyty maa

| Myyty maa |
| --- | --- |

Kirjailija:  Seppo Heikkinen
Kieli:  suomi
Genre:  dystopia yhteiskuntakuvaus
Kustantaja:  Tammi
Julkaistu:  2007
Ulkoasu:  sidottu
Sivumäärä:  307
ISBN:  978-951-31-3807-3
Löydä lisää kirjojaKirjallisuuden teemasivulta
Myyty maa on Seppo Heikkisen maaliskuussa 2007 julkaistu romaani, jonka julkaisi Kustannusosakeyhtiö Tammi.
Myyty maa on kertomus lähitulevaisuuden Suomesta. Samalla se on myös Lapista Etelä-Suomeen muuttaneen Kärkkäisen perheen sukutarina.
Myyty maa edustaa Heikkisen mukaan tyylilajiltaan ”sce-fiä” eli scenario fictionia. Scefi kertoo tieteisfiktion tavoin tulevaisuudesta, mutta kirjailijan mielikuvitus ei scefissä laukkaa vapaasti, vaan siinä etsitään tässä ajassa olevia signaaleja ja trendejä, ja niiden avulla maalataan mahdollinen – jopa todennäköinen – skenaario tulevaisuudesta.
Aiheesta muualla

Ylen ykkösen Kirjakerhon keskustelu 17.5.2007 (Myyty maa -kirjan osuus alkaa n. 22 minuutin kohdalta)
Kansan Uutisten haastattelu 5.4.2007
Seppo Heikkisen romaanissa maa on myyty  Kansan Uutiset 5.4.2007
Keskipohjanmaan arvostelu 4.4.2007 (Arkistoitu – Internet Archive)
Maailman menestys kääntyy menetykseksi. Helsingin Sanomat 21.3.2007.
Seppo Heikkinen Myyty maa[vanhentunut linkki] Savon Sanomat 28.2.2007
Kurra Hockey

| Kurra Hockey |
| --- | --- |
Perustettu:  1975
Paikkakunta:  Nurmijärvi
Lajit:  jääkiekko
Kotisivu:  https://www.kurra.fi
Kurra Hockey ry on suomalainen jääkiekkoseura, joka on kotoisin Nurmijärveltä. Kurra perustettiin 7. toukokuuta 1975 ja seuran nimi juontaa Aleksis Kiven Seitsemän veljestä -romaanista, jossa "lyötiin kurraa". Kurran toiminta keskittyy nykyään junioritoimintaan. Seuran miesten joukkue pelasi III-divisioonaa kaudella 1979–1980. Kurran A-juniorit pelaavat nykyään aluesarjaa. Seuran B-juniorit pelaavat Suomi-sarjaa ja C-juniorit aluesarjaa kaudella 2019-2020.
Seura pelaa kotiottelunsa Klaukkalan jäähallissa.
Kurralla on myös seniorijoukkuetoimintaa, kun Kurra Seniorit pyrkii kausittain pelaamaan muutaman ystävyysottelun lähinnä entisen edustusjoukkueensa pohjalta koottujen pelaajien voimin. Kurra on tunnettu myös hyvänä kasvattajaseurana. Seuran tunnetuin kasvatti on Ville Peltonen.
Seuran kasvattamat pääsarjakiekkoilijat

| --- | --- |
 Santeri Huovila  Janne Hämäläinen  Janne Juutinen  Janne Keränen  Petri Lampinen  Pia Lund  Nenna Mehtonen  Suvi Ollikainen  Janne Seva  Pasi Sormunen  Simo Brusila:  Ida Pasanen  Ville Peltonen  Joni Piipponen  Teemu Rautiainen (luistelukoulu)  Timo Seppänen  Alisa Skog  Tomi Tuomisto  Mikko Vesterinen
Aiheesta muualla

Kurra Hockey ry - Kurra Juniorit
Suomen A-maajoukkueen kaikkien aikojen arvokisojen paras pistemies Ville Peltonen aloitti jääkiekkoilun Kurrassa, josta hän siirtyi kymmenenvuotiaana Etelä-Vantaan Urheilijoihin.
Kultainen joukkue

Kultaisen joukkueen muistomerkki Szegedissä.
Kultainen joukkue (unk. Aranycsapat) on Unkarin jalkapallomaajoukkueesta käytetty nimitys 1950 –luvulla. Kultaisen joukkueen aikakausi katsotaan päättyneeksi Unkarin kansannousuun 1956. Kultainen joukkue saavutti aikanaan yhden olympiakullan Helsingin olympialaisista sekä MM-hopeaa Sveitsin MM-kilpailuissa. Kultaisen joukkueen saavutuksiin voidaan myös lukea voitto Englannista 26. marraskuuta 1953: Englanti kärsi ensimmäisen kerran tappion omalla maaperällään.
Joukkue voitti vuonna 1955 Suomen tämän kotikentällä 1–9.
Kultaisen joukkueen valmentajana toimi Gusztáv Sebes.
Kokoonpano

József Bozsik
László Budai
Jenő Buzánszky
Zoltán Czibor
Gyula Grosics
Nándor Hidegkuti
Sándor Kocsis
Mihály Lantos
Gyula Lóránt
Ferenc Puskás
József Zakariás
Olympialaiset 1952

Helsingin olympialaisissa Kultainen joukkue oli ylivoimainen päästäen vain kaksi maalia ja tehden 20 maalia viidessä ottelussa. Loppuottelussa Unkari kohtasi Jugoslavian. Unkari voitti finaalin lopulta 2–0.
Olympialaiset 1952 > Unkarin ottelut olympialaisissa 1952

Karsintakierros
1. kierros
2. kierros
Välierät
Loppuottelu
Maailmanmestaruuskilpailut 1954

Sveitsin MM-kilpailuissa Unkari oli suurin ennakkosuosikki. Joukkue oli viime vuodet kulkenut voitosta voittoon ja vasta Länsi-Saksa pystyi katkaisemaan Unkarin 31 peräkkäisen tappiottoman ottelun putken loppuottelussa.
Maailmanmestaruuskilpailut 1954 > Unkarin ottelut MM-kilpailuissa 1954

Lohko-ottelut
Puolivälierät
Välierät
Loppuottelu
Kokoonpano.
La Rochepot

| La Rochepot |
| --- | --- |

 vaakuna
 La Rochepot
 Koordinaatit: 46°57′32″N, 4°40′47″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  13,9 km²
Korkeus:  410 m
Väkiluku (2018):  289 
 – Väestötiheys:  20 as./km²
Kunnan numero:  21527
 
 Kunnan kotisivut 
Infobox OKVirheellinen NIMI-arvo: 
La Rochepot on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 14 kilometriä Beaunen kaupungista lounaaseen.
Kunnan keskustassa oleva romaaninen Notre Dame de la Nativitén kirkko on peräisin 1100-luvulta, ja oli alkujaan luostarikirkko. Kirkon kellotorni on 1400-luvulta. Kirkkoa kunnostettiin ja uudelleen rakannettiin 1800-luvulla. Kunta on kasvanut keskiaikainen linnoituksen Château de La Rochepotin ympärille. Linna oli Potin aatelissuvun ja Burgundin herttuoiden neuvonantajien asuinpaikka. Linnassa on 1100-luvulta peräisin oleva kappeli sekä 1200- ja 1400-luvuilta peräisin olevat lasitetut kattotiilet.
Tunnettuja kuntalaisia

Philippe Pot (1428-1493), aatelinen ja diplomaatti
Notre Dame de la Nativitén kirkko
Château de La Rochepot
Aiheesta muualla

Kuvia tai muita tiedostoja aiheesta La Rochepot Wikimedia Commonsissa
Kultainen aamunkoitto

| Kultainen aamunkoitto> Λαϊκός Σύνδεσμος – Χρυσή Αυγή |
| --- | --- |
  
  
  
Perustettu:  1. tammikuuta 1985
Johto:   Níkos Michaloliákos (pj.) 
Ideologia:   uusnatsismi 
Poliittinen kirjo:  äärioikeisto
Värit:       musta
Parlamentti:  0 / 300
Euroopan parlamentti:  0 / 21
Kotisivu:  www.xrisiavgi.com
Infobox OKNimi-testi OK: 
Kultainen aamunkoitto (joskus Kultainen sarastus, kreik. Λαϊκός Σύνδεσμος – Χρυσή Αυγή, Laïkós Sýndesmos – Chrysí Avgí, ”Kansallinen liitto – Kultainen aamunkoitto”) (lyh. ΧΑ, ChA) on kreikkalainen äärioikeistolainen puolue. Se on perustettu vuonna 1993. Puolueen johtajana on alusta saakka toiminut Níkos Michaloliákos.
Kultainen aamunkoitto oli Kreikan parlamentissa vuosina 2012–2019 ja Euroopan parlamentissa vuosina 2014–2020. Puolue sai kaksi paikkaa Euroopan parlamenttiin vuoden 2019 europarlamenttivaaleissa, mutta ei paikkoja Kreikan parlamenttiin vuoden 2019 parlamenttivaaleissa. Lokakuussa 2020 Ateenan vetoomustuomioistuin päätti Kultaisen aamunkoiton olevan rikollisjärjestö, ja sen johtohenkilöille annettiin pitkiä vankeustuomioita.
Historia > Vaalimenestys

Kultaisen aamunkoiton kannatus kohosi merkittävästi Kreikan velkakriisin puhkeamisen jälkeen vuonna 2012 järjestetyissä kaksissa parlamenttivaaleissa, joissa vaaliteemoina olivat Kreikan valtionlainasopimus Euroopan unionin kanssa ja maahanmuutto. Puolue nousi parlamenttiin toukokuun 2012 vaaleissa, joissa se sai 7 % äänistä ja 21 paikkaa 300:sta. Kesäkuun uusintavaaleissa puolue sai 6,9 % äänistä ja 18 paikkaa. Parlamenttiin nousemisen jälkeen puolueen kannattajien rasistinen väkivalta maahanmuuttajia kohtaan lisääntyi huomattavasti. Kyselyiden mukaan väkivalta on kuitenkin vähentänyt puolueen kannatusta. Kesäkuussa 2014 puolueen kannattajat tekivät natsitervehdyksiä ja lauloivat Horst-Wessel-Liediä parlamenttitalon edustalla.
Tammikuun 2015 parlamenttivaaleissa Kultainen aamunkoitto saavutti 6,28 prosentin ääniosuuden, mikä riitti 17 parlamenttipaikkaan. Vielä syyskuun 2015 vaaleissa puolue sai 18 parlamenttipaikkaa. Vuoden 2019 europarlamenttivaaleissa Kultainen aamunkoitto sai kaksi paikkaa, mutta puolue putosi Kreikan parlamentista saman vuoden parlamenttivaaleissa. Puolueen uskotaan menettäneen ääniä Kreikkalainen ratkaisu -puolueelle.
Historia > Väkivallanteot

Kultaisen aamunkoiton kannattajia on epäilty useista väkivallanteoista, joiden kohteina ovat olleet lähinnä maahanmuuttajataustaiset henkilöt. Syyskuussa 2013 puolueen jäsen surmasi 34-vuotiaan kreikkalaisen kansalaisaktivistin ja rap-artistin Pávlos Fýssasin. Kyseessä oli ensimmäinen vakava väkivallanteko, joka pystyttiin suoraan yhdistämään puolueen jäseneen. Runsas viikko tapahtuneesta pidätettiin viisi Kultaisen aamunkoiton jäsentä osallisena murhaan.
Muutamaa päivää ennen Fýssasin murhaa Kultaisen aamunkoiton kannattajat pahoinpitelivät yhdeksän Kreikan kommunistisen puolueen jäsentä. Fýssasin murhan johdosta Kreikan hallitus ilmoitti aikeistaan Kultaisen aamunkoiton toiminnan rajoittamiseksi tai kieltämiseksi. Hallitus ryhtyi tutkimaan myös poliisin mahdollisia yhteyksiä puolueeseen.
Historia > Julistaminen laittomaksi

Syyskuun lopulla 2013 puolueen johtaja Michaloliákos pidätettiin epäiltynä osallisuudesta rikollisjärjestön perustamiseen. Lokakuussa Kreikan parlamentti keskeytti puolueen saaman puoluetuen. Tuki voidaan keskeyttää  sellaiselta puolueelta, jonka johtaja tai kymmenesosa parlamentin jäsenistä on syytettyinä osallistumisesta rikollisjärjestön toimintaan.
Lokakuussa 2020 Ateenan vetoomustuomioistuin päätti Kultaisen aamunkoiton olevan rikollisjärjestö, ja puolueen puheenjohtaja Michaloliákos tuomittiin 13 vuoden vankeuteen puolueeksi naamioituneen rikollisjärjestön johtamisesta. Viisi muuta puolueen sisäpiiriläistä sai 5–7 vuoden vankeustuomion, muiden muassa europarlamentaarikko Giánnis Lagós. Lagós menetti europarlamentaarikon syytesuojan, hänet karkotettiin Belgiasta ja palautettiin toukokuussa 2021 Kreikkaan poliisisaattueessa kärsimään rangaistustaan.